Escudu de Ceuta

L'Escudu de Ceuta ye'l de Portugal yá que la ciudá de Ceuta foi conquistada pol rei Xuan I de Portugal el 21 d'agostu de 1415. Ta compuestu por un campu de plata, cinco escusones d'azur, puestos en cruz, cargaos caún de cinco bezantes de plata, colocaos n'aspa, y una bordura de gules cargada de siete castiellos d'oru, dos en xefe, dos en flancu y tres haza la punta, too ello rematáu con una corona marquesal.

Pero tien dos estremaciones principales coles armes de Portugal: Nel de la metrópolis hau tres castiellos en xefe na bordura y namái dos haza la punta. La diferencia de posición de xefe a la punta va acordies colo que n'heráldica nomaríemos plaza dominante o dominada, ye dicir, la capital del Reinu -l'escudu lo utilizaba Lisboa- o una población más del Reinu, como sería Ceuta. La otra diferencia ye la corona, que tradicionalmente en Portugal foi la Real, demientres un curtiu plazu foi la Mural republicana y anguaño nun s'usa nenguna corona, mientres qu'en Ceuta utilizábase la marquesal, dao que los títulos de marqués concedíense a los gobernadores de les marques, les llendes de les naciones.

 Referencies 

 Enllaces esternos 
Información sobre la bandera y l'escudu ufrida pol Gobiernu de Ceuta

Ceuta
Categoría:Ceuta